**Projektas**

|  |
| --- |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |

**DĖL ATVEJO VADYBOS FUNKCIJŲ PERDAVIMO pLUNGĖS SOCIALINIŲ PASLAUGŲ CENTRUI**

2018 m. birželio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinės apsaugos ir darbo ministro 2018 m. kovo 29 d. įsakymo Nr. A1-141 „Dėl Atvejo vadybos tvarkos aprašo patvirtinimo“ 2 punktu, Plungės rajono savivaldybės taryba nusprendžia:

1. Pavesti Plungės socialinių paslaugų centrui vykdyti atvejo vadybos funkcijas ir koordinuoti atvejo vadybos procesus Plungės rajono savivaldybėje.

2. Nustatyti, kad šis sprendimas įsigalioja nuo 2018 m. liepos 1 dienos.

Savivaldybės meras

SUDERINTA:

Administracijos direktorius

Juristas Kalbos tvarkytojas

Gintaras Bagužis  V. Tumas Algirdas Eidukaitis

Sprendimą rengė Vilma Šlyžienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL ATVEJO VADYBOS FUNKCIJŲ PERDAVIMO pLUNGĖS SOCIALINIŲ PASLAUGŲ CENTRUI“**

**1. Sprendimo projekto esmė, tikslai ir uždaviniai.**

Sprendimo projekto tikslas – pavesti Plungės socialinių paslaugų centrui nuo 2018 m. liepos 1 dienos vykdyti atvejo vadybos funkcijas, kaip numato Atvejo vadybos tvarkos aprašas, patvirtintas Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 „Dėl Atvejo vadybos tvarkos aprašo patvirtinimo“. Nuo 2018 m. liepos 1 dienos socialinis darbas su šeimomis turi būti susietas su atvejo vadyba, skatinant tarpinstitucinės pagalbos šeimai tinklo sukūrimą.

Socialinė priežiūra šeimoms, įrašytoms į socialinės rizikos šeimų sąrašą, yra finansuojama iš valstybės biudžeto specialiųjų tikslinių dotacijų savivaldybių biudžetams bei Savivaldybės biudžeto lėšų. Valstybės biudžeto specialiųjų tikslinių dotacijų lėšos skiriamos socialinių darbuotojų, dirbančių su šeimomis, ir atvejo vadybininkų darbo užmokesčiui (kartu su socialinio draudimo įmokomis) ir profesinės kompetencijos tobulinimui.

Plungės rajono savivaldybėje yra 16,5 etato socialinių darbuotojų darbui su šeimomis, iš kurių 10 etatinių darbuotojų dirba seniūnijose, 6,5 etatinio darbuotojo dirba Plungės socialinių paslaugų centre. Nuo 2018 m. liepos 1 dienos šių darbuotojų prižiūrimų šeimų skaičius (ministro įsakymu) didinamas nuo 10 iki 15 šeimų, todėl Plungės rajono savivaldybėje turės dirbti 11 etatinių darbuotojų (177 šeimos:15 šeimų/1 darbuotojui). Kiti darbuotojai, turintys aukštąjį universitetinį išsilavinimą, gali būti pervesti dirbti atvejo vadybininkais. Vienas atvejo vadybininkas prižiūri 30-40 šeimų, todėl Plungės rajono savivaldybėje turėtų dirbti 5 atvejo vadybininkai (177 šeimos:35 šeimų/1 vadybininkui). Nuo 2018 metų liepos 1 dienos planuojama įdarbinti 2 atvejo vadybininkus.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 „Dėl Atvejo vadybos tvarkos aprašo patvirtinimo“.

**3. Kokių rezultatų laukiama.**

Atvejo vadybininkas yra socialinis darbuotojas, koordinuojantis atvejo vadybos procesą savivaldybėje. Darbuotojo pagrindinės funkcijos yra: šeimos poreikių pagalbai vertinimas (socialinės rizikos veiksnių reiškimosi šeimoje lygiai, vaiko ir jo šeimos apsaugos faktorių vertinimas); pagalbos organizavimas; pagalbos plano sudarymas; pagalbos plano įgyvendinimo koordinavimas; šeimos stebėsena.

Pradėjus dirbti atvejo vadybos specialistams, tikimasi koordinuotai teikti kompleksinę pagalbą vaikui ir šeimai, padėti įveikti iškilusius socialinius sunkumus bei išvengti galimų vaiko teisių pažeidimų.

**4. Lėšų poreikis sprendimui įgyvendinti.**

Nuo 2018 metų liepos 1 dienos planuojama Plungės socialinių paslaugų centre įdarbinti 2 atvejo vadybininkus, kurie paslaugas teiks Plungės mieste ir seniūnijose gyvenančioms šeimoms. Šių darbuotojų darbo užmokesčiui mokėti skirtos lėšos - 12,3 tūkst. eurų iš Savivaldybės administracijos apskaitos bus skirtos Plungės socialinių paslaugų centrui.

**5. Galimos teigiamos ar neigiamos sprendimo priėmimo pasekmės.**

Patvirtinus sprendimo projektą, galimos teigiamos sprendimo priėmimo pasekmės – bus įgyvendinti teisės aktų reikalavimai dėl atvejo vadybos paslaugų teikimo.

Neigiamų pasekmių nebus.

Vedėjo pavaduotoja Vilma Šlyžienė